《临江仙 戏留友人 以上见喜靖刊本桂隐诗集卷》
元代·袁易

何必渡江如去岁，载花买酒山中。赤城风月笑相逢。城中差更中，佳客饮千钟。菊水粼粼生翠雾，蓉帘半卷西风。分明不与画图同。不妨歌此曲，君自是司空。

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。